A mai napon az Európai Unió 2008-as gazdasági válságának okait és intézkedéseit szeretném bemutatni.

A 2008-2009-es gazdasági világválság, a legjelentősebbnek tartott gazdasági válság, mely az ezt megelőző globális pénzügyi válságból alakult ki.

Előzménye az amerikai másodlagos jelzáloghitel-válság. Az Amerikai Egyesült Államok ingatlan- és bankszektorából 2006 végén kiindult, változó intenzitású pénzügyi válság, hatása más országokra is kiterjedt. A válság során több jelentős cég csődbe ment, vagy kénytelen volt versenytársaival egyesülni, így került bele az Európai Unió is. A válság érzékenyen érintette a nyugat-európai bankokat is, és hatása az amerikai gazdaság visszaesésén keresztül az egész világgazdaságban megmutatkozott.

Az Európai Központi Bank és az Európai Bizottság munkálkodott azon, hogy a 2008 októberében kirobbant pénzügyi és gazdasági válságot helyreállítsa.

Főbb intézkedések:

* Új szabályozásokkal arra törekedtek, hogy helyreállítsák pénzügyi stabilitást és kedvező feltételeket biztosítsanak a munkahelyteremtéshez. Ezt a bankok felügyeletével és támogatásával kívánták elérni.
* Gondoskodtak a megtakarítások biztonságáról, ennek érdekében bankszámlákat védő állami garancia minimumösszegét ügyfelenként és bankonként 100 ezer euróra emelték.
* Arra törekedtek, hogy a vállalkozások és a háztartások megfizethető áron vehessenek fel kölcsönt, és fenntartsák a hiteláramlást.
* Igyekeztek mindent megtenni annak érdekében, hogy jobb uniós gazdasági és pénzügyi kormányzási rendszert alakítsanak ki.